3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

ผลิตภัณฑ์ของบริษัทฯ แบ่งออกเป็น 2 สายการผลิต

1.  สายการฉีดพลาสติก พ่นสี พิมพ์สี และประกอบชิ้นส่วนพลาสติกครบวงจร

  (Injection Molding, Spray Painting, Silk-Screen & Hot Stamping and Sub
  Assembly)

บริษัทฯ เป็นผู้ให้บริการผลิตชิ้นส่วนพลาสติกด้วยกระบวนการฉีดขึ้นรูปพลาสติก
ภายหลังจากการฉีดขึ้นรูปแล้ว ชิ้นส่วนพลาสติกบางชนิดจะผ่านไปสู่กระบวนการอื่น เช่น การพ่นสี
(Spray Painting) การพิมพ์สี (Silk-Screen & Hot Stamping)
รวมถึงการประกอบชิ้นส่วนพลาสติก (Sub-Assembly) โดยบริษัทฯ
แบ่งสายการผลิตชิ้นส่วนพลาสติกออกเป็น 3 กลุ่ม ดังนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

  ผลิตภัณฑ์ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร แผงหน้า กระจังต่าง
  ๆ ฝาครอบล้อ ยางกันโคลน ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

  ผลิตภัณฑ์ของบริษัทฯ ในกลุ่มนี้ เช่น ชิ้นส่วนภายนอกและภายในของตู้เย็น เครื่องปรับอากาศ
  เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

  ผลิตภัณฑ์ของบริษัทฯ ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์
  สำหรับสินค้าอุปโภคบริโภค เช่น ฝาครอบกระป๋องสี กระปุกสำลี เป็นต้น

บริษัทฯ
เน้นการควบคุมคุณภาพของสินค้าโดยจะทำการตรวจสอบและควบคุมคุณภาพของสินค้าทุกขั้นตอน
ตั้งแต่การตรวจสอบวัตถุดิบนำเข้า
การตรวจสอบในกระบวนการผลิตและการตรวจสอบในขั้นตอนสุดท้ายก่อนจัดส่งสินค้าให้ลูกค้า
รวมถึงการให้บริการของบริษัทฯ ที่มีความรวดเร็วและถูกต้องในการจัดส่ง
ซึ่งทำให้ลูกค้ามีความเชื่อมั่นและความพึงพอใจในคุณภาพของผลิตภัณฑ์ของบริษัทฯ สูงสุด

3.1.2. สายการออกแบบ ผลิต และ ซ่อมแซมแม่พิมพ์สำหรับการฉีดพลาสติก (Mold Design,
Making and Repairing)

ก) การออกแบบและผลิตแม่พิมพ์

บริษัทฯ เป็นผู้ให้บริการออกแบบ และผลิต แม่พิมพ์สำหรับการฉีดพลาสติก บริษัทฯ
มีทีมออกแบบแม่ผลิตแม่พิมพ์โดยผู้เชี่ยวชาญที่มีประสบการณ์ในการผลิตแม่พิมพ์มากกว่า 10 ปี
ประกอบกับบริษัทฯ ได้นำคอมพิวเตอร์มาใช้ในขั้นตอนการออกแบบ (CAD : Computer Aid
Design) และข้อมูลโครงแบบจะถูกส่งต่อมายังเครื่องผลิตแม่พิมพ์ที่ควบคุมด้วยคอมพิวเตอร์ (CAM :
Computer Aid Manufacturing) ซึ่งทำให้แม่พิมพ์ที่ผลิตออกมานั้นมีคุณภาพดี
มีความถูกต้องตามแบบที่ต้องการ นอกจากนี้บริษัทฯ
ได้มีการจัดส่งช่างผลิตแม่พิมพ์ไปอบรมความรู้ในการผลิตแม่พิมพ์ทั้งในประเทศและต่างประเทศ
เพื่อนำมาพัฒนาการผลิตแม่พิมพ์ของบริษัทฯ

ข) การซ่อมแซมแม่พิมพ์

นอกเหนือจากการให้บริการผลิตแม่พิมพ์แล้ว บริษัทฯ
ยังมีบริการซ่อมแซมแม่พิมพ์ที่ชำรุดที่เกิดจากการใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อ มั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซมได้ทันทีโดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

ค) กระบวนการผลิตชิ้นส่วนพลาสติกของบริษัทฯ

บริษัทฯ มีขั้นตอนของกระบวนการผลิตชิ้นส่วนพลาสติก แสดงภาพผังกระบวนการต่อไปนี้

  [][][][][][][]

  การส่งเสริมการลงทุนจากสำนักงานคณะกรรมการส่งเสริมการลงทุน (BOI)

บริษัท ที.กรุงไทยอุตสาหกรรม จำกัด (มหาชน)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 3
(จังหวัดปราจีนบุรี) สำหรับโรงงานแห่งที่ 2 ซึ่งตั้งสถานประกอบการอยู่ในเขตอุตสาหกรรม
ซึ่งเริ่มรับรู้รายได้จากการประกอบกิจการในเดือนเมษายน 2547
โดยสรุปสาระสำคัญที่ได้รับการส่งเสริม ดังนี้

1.  ได้รับยกเว้นอากรขาเข้า สำหรับเครื่องจักรใหม่ที่ใช้ในกิจการ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 8 ปี นับจากวันที่เริ่มมีรายได้จากการประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.  ได้รับยกเว้นอากรขาเข้า สำหรับวัตถุดิบหรือวัสดุจำเป็น สำหรับส่วนที่ผลิต เพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

3.2 การตลาดและภาวการณ์แข่งขัน

  3.2.1. การตลาด

กลยุทธ์การตลาด

จากการดำเนินธุรกิจเป็นระยะเวลา 30 ปี ทำให้บริษัทฯ
ทราบถึงความต้องการของกลุ่มลูกค้าของบริษัทฯ ว่า
ลูกค้าส่วนใหญ่ไม่ได้มุ่งเน้นด้านราคาเพียงอย่างเดียว
แต่มุ่งเน้นด้านความน่าเชื่อถือและความไว้วางใจในคุณภาพของสินค้าและความสามารถในการให้บริการ
ดังนั้น บริษัทฯ จึงใช้กลยุทธ์การตลาดที่มุ่งเน้นในการตอบสนองตามความต้องการของลูกค้า
ทั้งในระยะสั้นและระยะยาว โดยกำหนดเป็นนโยบายของบริษัทฯ ไว้ดังนี้

Q (Quality) : คุณภาพของผลิตภัณฑ์ของบริษัทฯ
ต้องได้มาตรฐานและมีคุณภาพเป็นที่ยอมรับของลูกค้าและมีคุณภาพที่สามารถแข่งขันกับผู้ผลิตรายอื่นได้

C (Cost) : ต้นทุนการผลิตต่ำกว่าอุตสาหกรรม บริษัทฯ เน้นการควบคุมค่าใช้จ่ายในการผลิต
โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด

D (Delivery) :
การจัดส่งสินค้าที่มีประสิทธิภาพสามารถจัดส่งสินค้าได้ตรงตามเวลาและใช้ระยะเวลาการส่งมอบสั้น
โดยบริษัทฯ มีการจัดตั้งหน่วยบริการจัดส่งที่สามารถจัดส่งสินค้าได้อย่างตรงเวลา

M (Management) :
การบริหารงานอย่างมีประสิทธิภาพที่การกำหนดนโยบายและกลยุทธ์การบริหารจากคณะกรรมการบริหารซึ่งเน้นการเพิ่มประสิทธิภาพในการบริหารงานและกำหนดแนว
ทางการตลาด โดยนำระบบมาตรฐานคุณภาพต่าง ๆ เข้ามาใช้ในการจัดการ เช่น QS 9000, ISO
9001 จนถึง ISO/ TS 16949 และ ISO 14000 รวมถึง TPM และ TPS เป็นต้น
เพื่อสร้างความพึงพอใจให้กับลูกค้า

E (Engineering) : ส่งเสริมและพัฒนาความสามารถทางวิศวกรรมของบริษัทฯ
ให้ทันสมัยและพัฒนาไปสู่การร่วมออกแบบผลิตภัณฑ์กับลูกค้า
เพื่อให้มีความสามารถในการบริการได้อย่างครบวงจร (One-Stop Service)

ลักษณะลูกค้าและกลุ่มลูกค้าเป้าหมายของบริษัทฯ

  บริษัทฯ แบ่งกลุ่มลูกค้าเป้าหมายของบริษัทฯ ออกเป็น 3 กลุ่ม ตามประเภทของผลิตภัณฑ์ ดังนี้

1. ลูกค้ากลุ่มอุตสาหกรรมยานยนต์ ลูกค้ากลุ่มนี้ ได้แก่ บริษัทฯ ผู้ผลิตรถยนต์ชั้นนำต่างๆ
รวมทั้งผู้ป้อนชิ้นส่วนยานยนต์ โดยมีสัดส่วนการจำหน่ายลูกค้ากลุ่มนี้ปี 2550 เท่ากับร้อยละ 60.69
ของรายได้รวม

2. ลูกค้ากลุ่มอุตสาหกรรมเครื่องใช้ไฟฟ้า ลูกค้ากลุ่มนี้ ได้แก่
ผู้ผลิตเครื่องใช้ไฟฟ้าสำหรับใช้ในสำนักงานและในครัวเรือนต่างๆ โดยมีสัดส่วนการจำหน่ายปี 2550
เท่ากับร้อยละ 28.76 ของรายได้รวม

3. ลูกค้ากลุ่มอุตสาหกรรมอื่นๆ ลูกค้ากลุ่มนี้ ได้แก่ ผู้ผลิตสินค้าต่างๆ ที่ใช้พลาสติกเป็นส่วนประกอบ
การจำหน่าย ปี 2550 เท่ากับร้อยละ 5.52 ของรายได้รวม

การจำหน่ายและช่องทางการจำหน่าย

  บริษัทฯ จำหน่ายสินค้าของบริษัทฯ โดยตรงกับลูกค้า (End User)
  โดยไม่ผ่านตัวแทนจำหน่ายและเป็นการจำหน่ายทั้งหมดภายในประเทศ แต่สินค้าของบริษัทฯ
  บางส่วนจะถูกนำไปประกอบและจำหน่ายไปยังต่างประเทศ (Indirect Export)
  ในรูปแบบของสินค้าสำเร็จรูปและชิ้นส่วน ซึ่งลูกค้าของบริษัทฯ ส่วนใหญ่เป็นบริษัทฯ
  ของประเทศญี่ปุ่น ซึ่งโดยปรกติจะมีบริษัทฯ ในเครือเป็นผู้ผลิตหรือจัดหาสินค้าให้
  แต่จากประสบการณ์และผลงานที่ผ่านมาของบริษัทฯ ทำให้ผลิตภัณฑ์ชิ้นส่วนพลาสติกของบริษัทฯ
  เป็นที่ยอมรับของผู้ผลิตยานยนต์และผู้ผลิตเครื่องไฟฟ้าชั้นนำจากประเทศญี่ปุ่น เนื่องจากบริษัทฯ
  ได้เรียนรู้ระบบการทำงานของบริษัทฯ ญี่ปุ่นและนำมาพัฒนาผลิตภัณฑ์และการทำงานของบริษัทฯ
  ให้สามารถให้บริการได้เท่าเทียมกับบริษัทฯ ญี่ปุ่น ประกอบกับ บริษัทฯ
  มีการพัฒนาบุคลากรทุกระดับ รวมถึงมาตรฐานในการผลิตตลอดเวลา
  และมีการทำงานร่วมกันอย่างใกล้ชิดกับลูกค้า ทำให้ทราบถึงความต้องการของลูกค้าเป็นอย่างดี
  ซึ่งทำให้บริษัทฯ
  เป็นผู้ผลิตชิ้นส่วนพลาสติกยานยนต์และเครื่องใช้ไฟฟ้าสัญชาติไทยที่ได้การยอมรับในเรื่องผลิตภัณฑ์และบริการ
  และบริษัทฯ สามารถเข้าไปเสนอบริการให้แก่ผู้ผลิตรายอื่นของทั้งสองกลุ่มอุตสาหกรรมได้

3.3.2 ภาวะอุตสาหกรรมและการแข่งขัน

โครงสร้างอุตสาหกรรม

  ผลิตภัณฑ์ที่บริษัทฯ ผลิตและจำหน่ายให้กับลูกค้า เป็นชิ้นส่วนพลาสติกเพื่อการพาณิชย์
  ซึ่งเป็นธุรกิจอุตสาหกรรมสนับสนุน (Supporting Industry) ที่สำคัญ
  เนื่องจากชิ้นส่วนพลาสติกดังกล่าวจะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคขั้นสุดท้าย
  (End Users)

  ปัจจุบันการผลิตชิ้นส่วนพลาสติกแบบการฉีดขึ้นรูป (Injection Molding)
  เพื่อการพาณิชย์เป็นอุตสาหกรรมการผลิตที่มีการเติบโตอย่างรวดเร็ว
  เนื่องจากชิ้นงานมีคุณสมบัติที่สามารถทนต่อแรงบิด แรงกระแทก น้ำหนักเบา
  ที่เป็นที่ต้องการของอุตสาหกรรม ยานยนต์
  อุตสาหกรรมเครื่องใช้ไฟฟ้าและอิเล็กทรอนิกส์ซึ่งอุตสาหกรรมการผลิตชิ้นส่วนพลาสติกแบบการฉีดขึ้นรูป
  ดังนั้นภาวะอุตสาหกรรมหลักที่มีความเกี่ยวข้องกับการประกอบธุรกิจของบริษัทฯ จะมีดังต่อไปนี้

อุตสาหกรรมยานยนต์ ( ข้อมูลจากสถาบันยานยนต์ )

การผลิตรถยนต์

ในปี 2550 (ม.ค. – ธ.ค.) มีปริมาณการผลิตรถยนต์ทั้งสิ้น 1,287,346 คัน โดยแบ่งเป็น
รถยนต์นั่ง จำนวน 315,444 คัน รถกระบะ 1 ตัน จำนวน 948,658 คัน และ
รถยนต์เพื่อการพาณิชย์ (ไม่รวมรถกระบะ 1 ตัน) จำนวน 23,244 คัน
การผลิตรถยนต์รวมเมื่อเทียบกับช่วงเดียวกันของปี 2549 เพิ่มขึ้นร้อยละ 8.36
โดยประเภทรถยนต์ที่มีอัตราการผลิตเพิ่มขึ้นมากที่สุด คือ รถกระบะ 1
ตันมีอัตราการผลิตเพิ่มขึ้นร้อยละ 9.45 รองลงมาคือรถยนต์นั่ง มีอัตราการผลิตเพิ่มขึ้นร้อยละ 5.56
ส่วนรถยนต์เพื่อการพาณิชย์ (ไม่รวมรถกระบะ 1 ตัน) มีการผลิตเพิ่มขึ้น ร้อยละ 3.51 (ตารางที่
1)

ตารางที่ 1 ยอดผลิตรถยนต์ในประเทศไทย

[]

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

การจำหน่ายรถยนต์ในประเทศ

ในปี 2550 (ม.ค. – ธ.ค.) มีปริมาณการจำหน่ายรถยนต์รวม 631,251 คัน
ซึ่งคิดเป็นอัตราการเติบโตลดลงร้อยละ 7.46 เมื่อเทียบกับช่วงเดียวกันของปี 2549 (682,161
คัน) (ตารางที่ 2)

ตารางที่ 2 ยอดขายรถยนต์ในประเทศไทย

[]

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

ตารางที่ 3 รายละเอียดยอดขายรถยนต์แต่ละประเภท

[]

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

  ตลาดรถยนต์นั่ง มียอดขายทั้งสิ้น 182,767 คัน มีอัตราการเติบโตเมื่อเทียบกับช่วงเดียวกันของปี
  2549 (195,458 คัน) ลดลงร้อยละ 6.49 โดยรถยนต์นั่งขนาด 2,501-3,000 CC
  มีปริมาณการขายลดลงมากที่สุด ร้อยละ 13.73 ในขณะเดียวกันรถยนต์นั่งขนาด 1,801 -
  2,000 CC มีปริมาณการขายเพิ่มขึ้นมากที่สุด คือร้อยละ 21.31

  ตลาดรถกระบะ 1 ตัน ตลาดรถกระบะ 1 ตัน ซึ่งเป็นส่วนหนึ่งของรถยนต์เพื่อการพาณิชย์
  และถือเป็นประเภทรถที่มีตลาดใหญ่ที่สุดของไทย มียอดขายทั้งสิ้น 405,865 คัน
  (ทั้งนี้ยอดขายดังกล่าวได้รวมรถยนต์นั่งกึ่งบรรทุก (PPV) จำนวน 23,229 คัน)
  โดยมีอัตราการเติบโตเมื่อเทียบกับช่วงเดียวกันของปี 2549 (449,796) ลดลงร้อยละ 9.77

  ตลาดรถเพื่อการพาณิชย์ (ไม่รวมรถกระบะ 1 ตัน) ได้แก่ รถบรรทุกขนาดต่าง ๆ ประกอบด้วย
  รถบรรทุกน้อยกว่า 1 ตัน รถบรรทุก 1.5 ตัน รถบรรทุกขนาด 2-4 ตัน รถบรรทุกขนาดใหญ่
  และ รถโดยสาร (VAN & MICRO BUS) มียอดขายจำนวน 42,619 คัน
  มีอัตราการเติบโตเมื่อเทียบกับช่วงเดียวกันของปี 2549 (36,907 คัน) เพิ่มขึ้นร้อยละ 15.48
  โดยที่รถโดยสาร มีอัตราการเติบโตลดลงมากที่สุด คือลดลงร้อยละ 6.42
  ในขณะที่รถกระบะขนาดบรรทุกน้อยกว่า 1 ตัน มีอัตราการเติบโตสูงสุดถึงร้อยละ 200.44

ตารางที่ 4 สัดส่วนรถยนต์ที่จำหน่ายในเดือนมกราคม - ธันวาคม 2550

[]

  --------------------------------- -------------------------------------
  []                                []

  --------------------------------- -------------------------------------

การส่งออกรถยนต์ 

จากข้อมูลของผู้ผลิตและประกอบรถยนต์ มีการส่งออกรถยนต์ในปี 2550 (ม.ค. – ธ.ค.) จำนวน
690,100 คัน เพิ่มขึ้นจากช่วงเดียวกันของปี 2549 ร้อยละ 28.04
สำหรับมูลค่าการส่งออกรถยนต์ในปี 2550 (ม.ค.- ธ.ค.) นี้ มีมูลค่าทั้งสิ้น 306,595.20
ล้านบาท มีมูลค่าเพิ่มขึ้นจากช่วงเดียวกันของปี 2549 ร้อยละ 27.34
รถยนต์ประเภทที่มีการส่งออกมากที่สุด ได้แก่ รถกระบะ รองลงมาคือ รถยนต์นั่ง

ตารางที่ 5 การส่งออกรถยนต์ของไทยปี 2542-2550

[]

ที่มา : กลุ่มอุตสาหกรรมยานยนต์ สภาอุตสาหกรรมแห่งประเทศไทย

บทสรุป

สภาวะอุตสาหกรรมยานยนต์ในช่วงเดือนมกราคม - ธันวาคม ปี 2550 มีปริมาณการผลิตรถยนต์รวม
จำนวน 1,287,346 คัน เมื่อเปรียบเทียบกับช่วงเดียวกันของปี 2549 (1,188,404 คัน)
มีอัตราเพิ่มขึ้นร้อยละ 8.32 ปริมาณการจำหน่ายรถยนต์ในประเทศรวมจำนวน 631,251 คัน
เมื่อเปรียบเทียบกับช่วงเดียวกันของปี 2549 (682,161 คัน) ลดลงร้อยละ 7.46
ปริมาณการส่งออกรถยนต์ จำนวน 690,100 คัน เมื่อเปรียบเทียบกับช่วงเดียวกันของปี 2549
(538,966 คัน) เพิ่มขึ้นร้อยละ 28.04

สำหรับตลาดรถจักรยานยนต์มีการผลิตรถจักรยานยนต์สำเร็จรูป (CBU) จำนวน 1,646,873 คัน
เมื่อเทียบกับช่วงเดียวกันของปี 2549 (2,075,579 คัน) คิดเป็นอัตราลดลงร้อยละ 20.65
และมีปริมาณการจำหน่ายรถจักรยานยนต์ในประเทศรวมจำนวน 1,598,613 คัน
เมื่อเปรียบเทียบกับช่วงเดียวกันของปี 2549 (2,054,588 คัน) ลดลงร้อยละ 22.19
ยอดส่งออกรถจักรยานยนต์รวมทั้ง CBU และ CKD มีจำนวนทั้งสิ้น 1,789,485 คัน
เพิ่มขึ้นจากช่วงเดียวกันของปี 2549 (1,575,666 คัน) ร้อยละ 13.57 โดยแบ่งเป็น CBU
จำนวน 101,560 คัน และ CKD จำนวน 1,687,925 ชุด

สถานการณ์การส่งออกยานยนต์และชิ้นส่วนยานยนต์ในปี 2550 (ม.ค.– ธ.ค.)
จากข้อมูลของกรมเจรจาการค้าระหว่างประเทศ
พบว่ามีมูลค่าการส่งออกยานยนต์และชิ้นส่วนยานยนต์รวมทั้งสิ้น 573,277.25 ล้านบาท
จำแนกเป็นส่งออกรถยนต์มูลค่า 269,085.88 ล้านบาท (ส่งออกสัดส่วนร้อยละ46.9 )
ส่งออกรถจักรยานยนต์มูลค่า 7,607.42 ล้านบาท (ส่งออกสัดส่วนร้อยละ 1.33)
และส่งออกชิ้นส่วนยานยนต์ มูลค่า 296,583.95 ล้านบาท (ส่งออกสัดส่วนร้อยละ 51.7)
โดยการส่งออกชิ้นส่วนยานยนต์นั้นจำแนกเป็นการส่งออกชิ้นส่วนรถยนต์มูลค่า 274,507.95
ล้านบาทและการส่งออกชิ้นส่วนรถจักรยานยนต์ มูลค่า 22,077.00 ล้านบาท

การส่งออกชิ้นส่วนยานยนต์ที่ส่งออกโดยผู้ประกอบรถยนต์ในปี 2550(ม.ค.- ธ.ค.)
ประกอบด้วยชิ้นส่วน OEM Parts มูลค่า 112,341.88 ล้านบาท เครื่องยนต์มูลค่า 10,504.24
ล้านบาท Spare parts มูลค่า 7,651.20 ล้านบาท Jig และ Die มูลค่า 662.29 ล้านบาท
และชิ้นส่วนยานยนต์อื่นๆ มูลค่า 1,356.96 ล้านบาท
รวมมูลค่าการส่งออกชิ้นส่วนยานยนต์ที่ส่งออกโดยผู้ประกอบรถยนต์ทั้งสิ้น 132,516.57 ล้านบาท
เพิ่มขึ้นจากช่วงเดียวกันของปี 2549 ร้อยละ 27.82

การนำเข้ายานยนต์และชิ้นส่วนในปี 2550 (ม.ค. – ธ.ค.)
จากข้อมูลของกรมเจรจาการค้าระหว่างประเทศ
มีการนำเข้ายานยนต์และชิ้นส่วนยานยนต์คิดเป็นมูลค่า 231,476.43 ล้านบาท
โดยเป็นการนำเข้ารถยนต์มูลค่า 22,740.88 ล้านบาท นำเข้ารถจักรยานยนต์มูลค่า 2,266.57
ล้านบาท และ นำเข้าชิ้นส่วนยานยนต์มูลค่า 206,468.99 ล้านบาท
(แยกเป็นนำเข้าชิ้นส่วนรถยนต์มูลค่า 196,429.51 ล้านบาทและนำเข้าชิ้นส่วนรถจักรยานยนต์มูลค่า
10,039.47 ล้านบาท

เมื่อคิดมูลค่าส่วนต่างของการนำเข้าและส่งออกของยานยนต์และชิ้นส่วนยานยนต์ข้างต้นแล้ว
มีมูลค่าการส่งออกมากกว่านำเข้า 341,800.82 ล้านบาท คิดเป็นร้อยละ 18.49

อุตสาหกรรมเครื่องใช้ไฟฟ้า

ทางด้านของอุตสาหกรรมไฟฟ้ามีแนวโน้มว่าผู้ผลิตหลายรายจะย้ายฐานการผลิตเครื่องไฟฟ้าไปประเทศจีนที่มีค่า
แรงของคนถูกกว่าประเทศไทยและคนในประเทศจีนมีความสามารถในการพัฒนาฝีมือในการทำงานได้ดี
จะเห็นได้ว่ามีสินค้าเครื่องไฟฟ้ามาจากประเทศจีนนั้นมีเป็นจำนวนมากทั้งของที่มีคุณภาพและด้อยคุณภาพ
แต่อีกไม่นานไม่เกิน 5 ปีสินค้าของประเทศจีนน่าจะมีคุณภาพทัดเทียมกับของที่ผลิตได้ในประเทศไทย
ดังนั้นผู้ผลิตเครื่องไฟฟ้าหลายรายจึงมีความสนใจที่จะย้ายฐานการผลิตสินค้าของตนไปที่ประเทศจีน

ภาวะอุตสาหกรรมเครื่องใช้ไฟฟ้า ไตรมาสที่ 3 ปี 2550

ภาวการณ์ผลิตสินค้าเครื่องใช้ไฟฟ้าไตรมาสที่ 3 ปี 2550
จากรายงานของสำนักงานเศรษฐกิจอุตสาหกรรมพบว่าดัชนีผลผลิตอุตสาหกรรมเครื่องใช้ไฟฟ้าปรับตัวเพิ่มขึ้นร้อยละ
5.34 เมื่อเทียบกับไตรมาสเดียวกันของปีก่อน สินค้าเครื่องใช้ไฟฟ้าที่มีการผลิตเพิ่มขึ้นได้แก่
เครื่องปรับอากาศแบบแยกส่วน - คอนเดนซิ่งยูนิต และเครื่องปรับอากาศแบบแยกส่วน -
แฟนคอยล์ซิ่งยูนิต และกระติกน้ำร้อนปรับตัวเพิ่มขึ้นร้อยละ 58.60 78.16 และ 31.32 ตามลำดับ
เนื่องจากการขยายตัวเพิ่มขึ้นของสินค้าเครื่องปรับอากาศในตลาดส่งออกอียู และตะวันออกกลาง
ขณะที่สินค้าเครื่องรับโทรทัศน์ยังคงปรับตัวลดลงเนื่องจากเป็นช่วงการเปลี่ยนแปลงเทคโนโลยีเก่าไปยังเทคโนโลยีใหม่ๆ
และถูกตัดสิทธิ์ GSP ในตลาดหลักสหรัฐอเมริกาในปี 2550 นี้

มูลค่าการส่งออกเครื่องใช้ไฟฟ้ารวมในไตรมาส 3 ปี 2550 มีมูลค่า 4,035.17 ล้านเหรียญสหรัฐ
ปรับตัวลดลงเล็กน้อยร้อยละ 0.31 เมื่อเทียบกับไตรมาสก่อนและปรับตัวสูงขึ้น ร้อยละ 5.59
เมื่อเทียบกับช่วงเดียวกันของปีก่อนโดยสินค้าเครื่องใช้ไฟฟ้าที่มีมูลค่าส่งออกสูงและมีการขยายตัวเพิ่มขึ้นมากในช่วงไตรมาสที่
3 ได้แก่ เครื่องปรับอากาศ มีมูลค่าส่งออก 678.82 ล้านเหรียญสหรัฐ ปรับตัวเพิ่มขึ้น 59.57
เมื่อเทียบกับไตรมาสเดียวกันของปีก่อน ทั้งนี้ เนื่องมาจากการส่งออกไปยังตลาดอียู
ที่มีอากาศร้อนมากผิดปกติในหลายประเทศ ทำให้การส่งออกไปอียูในช่วง 9 เดือนแรกมีมูลค่าส่งออก
890.73 ล้านเหรียญสหรัฐปรับตัวเพิ่มขึ้นร้อยละ 78.62

ภาวการณ์ผลิตเครื่องใช้ไฟฟ้า

ภาวการณ์ผลิตสินค้าในกลุ่มเครื่องใช้ไฟฟ้าในไตรมาสที่ 3 ปี 2550 มีดัชนีผลผลิตเครื่องใช้ไฟฟ้าอยู่ที่
127.15 ปรับตัวลดลงจากไตรมาสก่อน โดยดัชนีผลผลิตปรับลดลงร้อยละ 4.21
สินค้าเครื่องใช้ไฟฟ้าที่มีการผลิตลดลงจากไตรมาสก่อน 3 อันดับแรก ได้แก่ พัดลม
เครื่องปรับอากาศแบบแยกส่วน-คอนเดนซิ่งยูนิต
และเครื่องปรับอากาศแบบแยกส่วน-แฟนคอยล์ซิ่งยูนิต ปรับตัวลดลงร้อยละ 32.22 23.49 22.67
ตามลำดับ

หากเมื่อเทียบกับไตรมาสเดียวกันของปีก่อน ปรับตัวเพิ่มขึ้นร้อยละ 5.34
สินค้าเครื่องใช้ไฟฟ้าที่มีการผลิตเพิ่มขึ้นได้แก่ เครื่องปรับอากาศแบบแยกส่วน-คอนเดนซิ่งยูนิต
เครื่องปรับอากาศแบบแยกส่วน-แฟนคอยล์ซิ่งยูนิตและกระติกน้ำร้อน ปรับตัวเพิ่มขึ้นร้อยละ 58.60
78.16 และ 31.32 ตามลำดับ ดังตารางที่ 1

สำหรับสินค้าที่ปรับตัวลดลง ได้แก่ สินค้าเครื่องรับโทรทัศน์สีขนาดจอเล็กกว่า 20 นิ้วที่ปรับตัวลดลง
เนื่องมาจากความนิยมในตัวสินค้าแบบเดิมลดต่ำลง
มีสินค้าทดแทนที่มีคุณภาพสูงกว่าและความคมชัดมากกว่าเข้ามาแทนที่
ประกอบกับการเปลี่ยนแปลงทางด้านเทคโนโลยีเป็น LCD/ Plasma TV
และระบบสัญญาณภาพที่เป็นดิจิตอลในตลาดหลักอย่างตลาดสหรัฐอเมริกาและยุโรป
นอกจากนี้ราคาขายของสินค้าเครื่องรับโทรทัศน์ที่เป็น LCD มีราคาต่ำลงประมาณ 20-30%
ขณะที่สินค้าเครื่องรับโทรทัศน์ที่มีเทคโนโลยีแบบเดิมยังคงมีขายในประเทศไทยในราคาที่ถูกลงเช่นกัน
สนองตอบความต้องการของระดับกลางถึงล่างได้ อย่างไรก็ตามยังคงประสบปัญหาวัตถุดิบสำคัญอย่าง
LCD panel ที่ต้องนำเข้ามาเป็นหลัก นอกจากนี้ส่วนประกอบที่สำคัญได้แก่หลอดCRT
ทียังคงใช้ในการผลิตโทรทัศน์ขนาดเล็กเพื่อส่งออกในบางประเทศ อาจขาดแคลนได้
เนื่องจากในขณะนี้โรงงานผลิตส่วนประกอบนี้ปิดตัวลงทั้งหมดแล้ว
ซึ่งปัจจุบันมีการนำเข้ากึ่งสำเร็จรูปมาประกอบและส่งออกอีกครั้งหนึ่ง

อย่างไรก็ตาม ส่วนภาวการณ์ผลิตสินค้าเครื่องใช้ไฟฟ้าภายในบ้าน
พบว่าผู้ผลิตเครื่องใช้ไฟฟ้าบางรายมีการทบทวนแผนการลงทุนในสินค้าบางรายการ เช่น
การผลิตไมโครเวฟอาจจะย้ายฐานการผลิตไปยังเวียดนามต้นปี 2551
และคอมเพรสเซอร์อาจย้ายไปผลิตที่อินเดียเป็นต้น (แอลจีเตรียมจะชะลอแผนการลงทุนในไทย :
หนังสือพิมพ์กรุงเทพธุรกิจ ,16 ก.คง 50, หน้า34) ทั้งนี้
อาจจะส่งผลกระทบต่อมูลค่าการส่งออกที่อาจจะลดลงได้ ซึ่งในช่วง 9
เดือนแรกของปีนี้การขยายตัวของเตาไมโครเวฟเพิ่มขึ้นร้อยละ 22.04 มูลค่าการส่งออก 395.41
ล้านเหรียญสหรัฐ
นอกจากนี้การขายในประเทศอาจมีราคาสูงขึ้นเนื่องจากการแข่งขันเบาบางลงจากพฤติกรรมในอดีตที่ผู้ผลิตายใหญ่มักแข่งขันด้านราคาในห้างโมเดริ์นเทรดต่างๆ
เพื่อหวังเพิ่มปริมาณจำหน่ายมากขึ้น ซึ่งปัจจุบันราคาอยู่ประมาณ 1,990 ถึงประมาณ 3,500
บาทแล้วแต่ยี่ห้อ ระบบและความจุปัจจุบันมีผู้ผลิตหลักเพียง 7 ได้แก่ Sharp, Toshiba,
Samsung, LG, Haier, Mitron, Best Plus

  ----------------------------------------------------- ---------------- ----------------------------- -----------------------------
  ตารางที่ 1                                                                                             
  แสดงดัชนีผลผลิตอุตสาหกรรมเครื่องใช้ไฟฟ้าของประเทศไทยไตรมาสที่ 3                                                
  ปี 2550                                                                                               

                                                                                                       

  สินค้า                                                  ดัชนีผลผลิตไตรมาส 3 การเปลี่ยนแปลงเมื่อเทียบกับไตรมาส 2 การเปลี่ยนแปลงเมื่อเทียบกับไตรมาส 3
                                                                         ปี 50                          ปี 49

                                                        ปี 2550           (ร้อยละ)                       (ร้อยละ)

  เครื่องใช้ไฟฟ้า                                           127.15           -4.21                         5.34

                                                                                                        

  เครื่องปรับอากาศแบบแยกส่วน                                                                                

  -คอนเดนซิ่งยูนิต                                          228.35           -23.49                        58.6

  เครื่องปรับอากาศแบบแยกส่วน                                                                                

  -แฟนคอยล์ซิ่งยูนิต                                         245.31           -22.67                        78.16

  คอมเพรสเซอร์                                           143.47           -5.93                         7.62

  พัดลม                                                  24.23            -32.22                        -7.89

  ตู้เย็น                                                  238.49           10.27                         9.44

  กระติกน้ำร้อน                                            167.22           47.35                         31.32

  หม้อหุงข้าวไฟฟ้า                                          113.01           19.85                         23.07

  สายไฟฟ้า                                               143.44           10.5                          9.88

  โทรทัศน์สี(ขนาดจอเล็กกว่า 20 นิ้ว)                           30.72            -7.41                         -36.04

  โทรทัศน์สี(ขนาด 21 นิ้ว หรือมากกว่า)                         310.32           2.69                          -1.29

  ที่มา: สำนักงานเศรษฐกิจอุตสาหกรรม กระทรวงอุตสาหกรรม                                                        
  ----------------------------------------------------- ---------------- ----------------------------- -----------------------------

[]

เมื่อเปรียบเทียบกับดัชนีผลผลิตอุตสาหกรรมในกลุ่มเครื่องใช้ไฟฟ้า(Household electrical
machinery) ของประเทศญี่ปุ่นไตรมาสที่ 3 ปี 2550 ซึ่งรายงานโดย Ministry of
Economic, Trade and Industry ประเทสญี่ปุ่น พบว่าดัชนีผลผลิตมีการปรับตัวลดลงร้อยละ
3.83 เมื่อเทียบกับไตรมาสก่อนและปรับตัวลดลงร้อยละ10.44
เมื่อเทียบกับไตรมาสเดียวกันของปีก่อน

สินค้าที่ปรับตัวลดลงเมื่อเทียบกับไตรมาสก่อน 3 อันดับแรกได้แก่ เครื่องเล่น DVD ไมโครเวฟ
และตู้เย็น ลดลงร้อยละ 29.17 23.88 และ 12.82

จากดัชนีผลผลิตของอุตสาหกรรมเครื่องใช้ไฟฟ้าของประเทศญี่ปุ่น
จะพบว่าดัชนีผลผลิตอุตสาหกรรมของญี่ปุ่นจะมีการปรับตัวลดลงในกลุ่มเครื่องใช้ไฟฟ้าครัวเรือน
เนื่องจากปัจจุบันในกลุ่มนี้มีการผลิตในประเทศค่อนข้างน้อย
และย้ายฐานการผลิตไปยังจีนและประเทศอื่นๆ มากขึ้น
ประกอบกับเศรษฐกิจในประเทศญี่ปุ่นชะลอตัวแต่ในกลุ่มสินค้า Consumer electronics
ซึ่งยังขยายตัวได้ดีอยู่ ยกเว้นเครื่องเล่น DVD

ภาวการณ์ตลาดเครื่องใช้ไฟฟ้า

จากรายงานดัชนีการส่งสินค้าของสำนักงานเศรษฐกิจอุตสาหกรรมพบว่าในไตรมาสที่3 ปี 2550
ปรับตัวลดลงร้อยละ 8.97 เมื่อเทียบกับไตรมาสก่อน และปรับตัวเพิ่มขึ้นร้อยละ 11.41
เมื่อเทียบกับไตรมาสเดียวกันของปีก่อน สินค้าปรับตัวลดลงในไตมาส 3 เมื่อเทียบกับไตรมาสก่อน 3
อันดับแรก ได้แก่ พัดลม เครื่องปรับอากาศแบบแยกส่วน-คอนเดนซิ่งยูนิต
และเครื่องปรับอากาศแบบแยกส่วน-แฟนคอยล์ซิ่งยูนิต เพิ่มขึ้นร้อยละ 30.78 26.67 และ 24.60
ตามลำดับ

ขณะที่สินค้าปรับตัวเพิ่มขึ้นเมื่อเทียบกับช่วงเดียวกันของปีก่อน
3อันดับแรกได้แก่เครื่องปรับอากาศแบบแยกส่วน-
แฟนคอยล์เครื่องปรับอากาศแบบแยกส่วน-คอนเดนซิ่งยูนิต และกระติกน้ำร้อนเพิ่มขึ้นร้อยละ 60.38
44.82 และ 32.66 ตามลำดับ

ภาวการณ์ตลาดโดยรวมของสินค้าเครื่องใช้ไฟฟ้าโดยรวมปรับตัวสูงขึ้นจากช่วงเดียวกันของปีก่อน
เนื่องจากภาวการณ์ตลาดโดยรวมของเครื่องปรับอากาศมีการขยายตัวสูงขึ้น
ทั้งนี้เนื่องจากอานิสงค์ของการส่งออกเป็นหลัก โดยเฉพาะตลาดอียู ใน 9 เดือนแรกขยายตัวร้อยละ
78.62 ซึ่งปีนี้เผชิญกับสภาพอากาศร้อนในหลายประเทศ เช่น สเปน อิตาลี
เป็นต้นประกอบกับภาวะเศรษฐกิจของประเทศคู่ค้าขยายตัวทำให้การส่งออกกระเตื้องขึ้นหลังจากปีก่อนมีชะลอบ้างจากมาตรการที่มิใช่ภาษีที่ประกาศใช้ในช่วงกลางปี
(RoHS)
อย่างไรก็ตามภาวะตลาดในประเทศค่อนข้างชะลอตัวถึงแม้มีการจัดแคมเปญกระตุ้นการซื้ออยู่บ้างแต่ก็เพิ่มได้เพียงเล็กน้อย
ดังนั้น
ผู้ประกอบการจึงต้องเพิ่มช่องทางการจัดจำหน่ายพร้อมติดตั้งไปกับงานโครงการคอนมิเนียม/ที่พักอาศัยเพื่อกระตุ้นยอดขายอีกทางหนึ่ง

ส่วนภาวะตลาดเครื่องรับโทรทัศน์ปรับตัวลดลงอย่างเห็นได้ชัด เนื่องจากตลาดส่งออกสหรัฐอเมริกา
ถูกตัดจีเอสพีปรับตัวลดลงในช่วง 9 เดือนแรก60.24%
นอกจากนี้การผลิตอยู่ในช่วงการเปลี่ยนแปลงเทคโนโลยีทำให้การผลิตเทคโนโลยีเดิมลดลงบ้าง
และเริ่มสู่การผลิตเทคโนโลยีใหม่สู่ตลาดในประเทศของเครื่องรับโทรทัศน์ในไตรมาสที่ 3
ลดลงเช่นกัน ถึงแม้ราคาจะถูกลงมาก ซึ่งส่วนใหญ่จะเป็นขนาดประมาณ 21- 29 นิ้ว มีราคาตั้งแต่
3,500 ถึง 7,500 บาท ซึ่งยังคงวางขายตาม Modern Trade ต่างๆ มากมาย
หากขนาดใหญ่กว่านี้จะนิยมใช้จอ LCD และplasma TV ที่มีขนาดใหญ่ตั้งแต่ 32
นิ้วขึ้นไปและแนวโน้มราคาเริ่มลดลงด้วย ส่วนใหญ่วางขายผ่าน dealer และห้างสรรพสินค้าใหญ่
เช่น PowerMall, PowerBuy เป็นต้น

[]

ภาวการณ์ส่งออกเครื่องใช้ไฟฟ้า

มูลค่าการส่งออกเครื่องใช้ไฟฟ้ารวม ในช่วงไตรมาส 3 ปี 2550 มีมูลค่า 4,035.17
ล้านเหรียญสหรัฐปรับตัวลดลงเล็กน้อยร้อยละ 0.31 เมื่อเทียบกับไตรมาสก่อน
และปรับตัวสูงขึ้นร้อยละ 5.59 เมื่อเทียบกับช่วงเดียวกันของปีก่อน

สินค้าที่มีมูลค่าส่งออกอันดับแรกและมีการขยายตัวเพิ่มขึ้นมากในช่วงไตรมาสที่ 3
ได้แก่เครื่องปรับอากาศมีมูลค่าส่งออก 678.82 ล้านเหรียญสหรัฐ ปรับตัวลดลงร้อยละ18.20
เมื่อเทียบกับไตรมาสก่อนและปรับตัวเพิ่มขึ้นร้อยละ 59.57 เมื่อเทียบกับไตรมาสเดียวกันของปีก่อน
ทั้งนี้เนื่องมาจากการส่งออกไปยังตลาดอียู ที่มีอากาศร้อนมากผิดปกติในหลายประเทศ
ทำให้การส่งออกไปอียูในช่วง 9 เดือนแรกมีมูลค่าส่งออก 890.73
ล้านเหรียญสหรัฐปรับตัวเพิ่มขึ้นร้อยละ 78.62
และเนื่องจากในช่วงเดียวกันของปีก่อนอยู่ในช่วงของการเริ่มต้นการบังคับใช้กฎระเบียบ RoHS
ทำให้ยอดส่งออดในช่วงดังกล่าวของปีที่แล้วมีฐานตัวเลขที่ต่ำกว่าปกติ

ขณะที่เครื่องรับโทรทัศน์ ที่ส่งออกเป็นอันดับต้นๆ ในปีที่ผ่านมาปรับตัวลดลงมากในช่วงไตรมาส 3 ปี
2550 เมื่อเทียบกับช่วงเดียวกันของปีก่อนถึงร้อยละ 65.59 โดยมีมูลค่าส่งออกเพียง 184.76
ล้านเหรียญสหรัฐ เนื่องจากการถูกตัด
จีเอสพีในตลาดสหรัฐที่ไทยมีส่วนแบ่งตลาดในตลาดนี้ของสินค้าประเภทนี้มากที่สุด ในปีที่ผ่านๆ มา
นอกจากนี้ไทยยังคงอยู่ในช่วงของการปรับเปลี่ยนการผลิตจากเทคโนโลยีเก่ามาเป็นเทคโนโลยีใหม่และยังคงต้องการส่วนประกอบสำคัญเช่น
LCD Panel ในประเทศ เพื่อผลิตสำหรับการส่งออกในต้นทุนที่สามารถแข่งขันในตลาดได้ด้วย

  ------------------------------------------------------------- ------------------- ----------------------------- -----------------------------
  ตารางที่ 5 มูลค่าการส่งออกสนค้าเครื่องใช้ไฟฟ้าของไทยที่มีมูลค่าส่งออกสูงสุด 10                                                    
  อันดับแรก                                                                                                         

  รายการ                                                        มูลค่าส่งออกไตรมาสที่3 ปี การเปลี่ยนแปลงเมื่อเทียบกับไตรมาส 2 การเปลี่ยนแปลงเมื่อเทียบกับไตรมาส 3
                                                                50                  ปี 50                          ปี 49

                                                                (ล้านเหรียญสหรัฐ)      (ร้อยละ)                       (ร้อยละ)

  รวมเครื่องใช้ไฟฟ้า                                                4,035.17            - 0.31                        5.59

                                                                                                                  

  เครื่องปรับอากาศ                                                 678.82              -18.20                        59.57

  เครื่องอุปกรณ์ไฟฟ้า                                                385.24              12.16                         4.21
  สำหรับตัดต่อป้องกันวงจรไฟฟ้ารวมถึงเป็นแผงควบคุม(ฟิวส์,สวิตช์,ปลั๊ก,socker)                                                     

  ตู้เย็นใช้ตามบ้านเรือน                                              234.89              9.72                          19.44

  กล้องถ่ายโทรทัศน์ กล้องถ่ายบันทึกวีดีโอภาพนิ่ง วีดีโออื่นๆ                    206.37              -5.22                         11.24

  สายไฟ ชุดสายไฟ                                                 193.47              27.49                         -0.67

  ส่วนประกอบเครื่องรับโทรทัศน์(สายอากาศ,ตู้วิทยุหรือโทรทัศน์)                187.95              19.11                         5.98

  เครื่องรับโทรทัศน์สี                                                184.76              -5.59                         -65.59

  มอเตอร์เล็ก(กำลังไม่เกิน 750 W)                                    167.51              5.93                          2.22

  เคริ่องคอมเพรสเซอร์ของเครื่องทำความเย็น                             152.42              -7.42                         19.94

  Power supply PC                                               142.11              8.25                          -6.09

  ที่มา : กรมศุลกากร                                                                                                 
  ------------------------------------------------------------- ------------------- ----------------------------- -----------------------------

แนวโน้มภาวะอุตสาหกรรมเครื่องใช้ไฟฟ้าและอิเล็กทรอนิคปี 2551

ภาวการณ์ผลิตเครื่องใช้ไฟฟ้าปี2551 ประมาณว่าจะปรับตัวเพิ่มขึ้นจากปี 2550 ร้อยละ 2-4 ทั้งนี้
เนื่องจากการขยายตัวของการส่งออกที่มีการขยายตัวอย่างต่อเนื่องในตลาดหลัก เช่น ตลาดอียู
นอกจากนี้ประมาณการว่าตลาดในประเทศจะขยายตัวอีกด้วยอันเนื่องมาจากเศรษฐกิจมหภาคโดยรวมขยายตัว
การจ้างงานเพิ่มขึ้น เนื่องจากโครงการเมกะโปรเจค
ทำให้การบริโภคโดยรวมเพิ่มขึ้นส่งผลให้ปริมาณการผลิตเพื่อขายในประเทศปรับตัวเพิ่มขึ้น

หากพิจารณาเป็นรายผลิตภัณฑ์ ผลิตภัณฑ์เครื่องรับที่ผลิตออกสู่ตลาดมีมากขึ้น
อันเนื่องมาจากการปรับเปลี่ยนเทคโนโลยีของสินค้าบางตัว เช่น TV ประเภท LCD Plasma และ
OLED ทำให้ผลิตภัณฑ์ ที่สู่ตลาดมากขึ้น
และสินค้าเทคโนโลยีเดิมมีราคาต่ำลงจะช่วยกระตุ้นการบริโภคระดับล่างและกลางได้ขณะที่เครื่องปรับอากาศผู้ประกอบการไทยบางรายเริ่มสร้างตราสินค้าเป็นของตนเองผลิตเพื่อส่งออกและขายในประเทศมากขึ้นและบางรายรับจ้างผลิตเครื่องปรับอากาศเพื่อส่งออกตามคำสั่งซื้อมากขึ้นเช่นกันจะช่วยกระตุ้นยอดการผลิตในผลิตภัณฑ์นั้นๆ
ได้มากขึ้น

ส่วนเครื่องใช้ไฟฟ้าขนาดเล็ก เช่น เตาอบไมโครเวฟ
แนวโน้มการส่งออกค่อนข้างดีโดยมีตลาดหลักคือตลาดญี่ปุ่นรวมถึงตลาดในประเทศแนวโน้มค่อนข้างดีเช่นกัน
เนื่องจากการแข่งขันด้านราคาและคุณภาพสูงในหลายตราสินค้าทั้งตราสินค้าญี่ปุ่น เกาหลี ไทย
นอกจากนี้สินค้าขนาดเล็กอื่นๆ เช่น หม้อหุงข้าว กระติกน้ำร้อน
ภาวการณ์ผลิตค่อนข้างจะดีขึ้นอันเนื่องมาจากสินค้าคุณภาพนอกจากนี้การผสมผสานกันระหว่างหม้อหุงข้าวและการนึ่งเป็นต้น

ภาวการณ์ตลาดเครื่องไฟฟ้า ปี 2551 ประมาณการมูลค่าการส่งออกเครื่องใช้ไฟฟ้าปรับตัวเพิ่มขึ้น
ร้อยละ 10-12 ทั้งนี้เนื่องจากการส่งออกที่ขยายตัวในตลาดอียู
โดยปรับตัวเพิ่มขึ้นในผลิตภัณฑ์เครื่องปรับอากาศ
ตู้เย็นจากสภาพอากาศที่ร้อนมากในแถบยุโรปประกอบกับคำสั่งซื้อกลับเข้ามาซื้อผลิตภัณฑ์ไทย
หลังจากที่หันไปซื้อผลิตภัณฑ์จากจีน นอกจากนี้ผลิตภัณฑ์อื่นๆ เช่น เครื่องซักผ้า เตาไมโครเวฟ
ก็มีแนวโน้มที่ดีในตลาดอาเซียน และญี่ปุ่น

ขณะที่ภาวะชะลอตัวของตลาดสหรัฐอเมริกาตั้งแต่ปี 2550
ทำให้การส่งออกในตลาดนี้ยังคงปรับตัวลดลงเล็กน้อยและคาดการณ์ว่าจะฟื้นตัวขึ้นจากเดิมเล็กน้อยในช่วงไตรมาส
2-3 ของ ปี 2551ทำให้การส่งออกในตลาดนี้เพิ่มขึ้นบ้างรวมถึงการส่งออก TV
ในตลาดสหรัฐเพิ่มมากขึ้นจากคำสั่งซื้อที่กลับเข้ามาหลังถูกตัด GSP และจากการส่งออกของ TV
เทคโนโลยีใหม่ด้วย

อุตสาหกรรมแม่พิมพ์

สภาวะของอุตสาหกรรมแม่พิมพ์โลกนั้นจะมีแนวโน้มการเจริญเติบโตอย่างต่อเนื่องเพื่อตอบสนองต่อการขยายตัวของอุตสาหกรรมต่อเนื่องที่ใช้แม่พิมพ์ในกระบวนการผลิต
ภูมิภาคที่ได้รับการคาดหมายว่าจะมีการเจริญเติบโตของแม่พิมพ์สูงสุด คือ ภูมิภาคเอเชีย
โดยเฉพาะประเทศจีน อินเดีย รวมถึงประเทศอุตสาหกรรมใหม่ เช่น ไทย เป็นต้น
การแข่งขันของอุตสาหกรรมจะเน้นที่คุณภาพ ระยะเวลาส่งมอบแม่พิมพ์ และการลดราคาแม่พิมพ์
โดยเฉพาะการผลิตแม่พิมพ์ที่มีความเที่ยงตรงสูง
เทคโนโลยีที่เข้ามามีบทบาทในอุตสาหกรรมแม่พิมพ์จะเป็นเทคโนโลยีทางด้านคอมพิวเตอร์ช่วยงานออกแบบและผลิต
เช่น ซอฟต์แวร์ CAD/CAM/CAE
ขณะเดียวกันเครื่องจักรที่มีสมรรถนะและความเที่ยงตรงในการทำงานสูง เช่น เครื่อง High
Speed Machining จะเข้ามามีบทบาทมากขึ้นในกระบวนการผลิตแม่พิมพ์มากขึ้น

ระดับขีดความสามารถในการผลิตแม่พิมพ์ของไทยนั้น
แม่พิมพ์ที่ผลิตได้เป็นแม่พิมพ์ที่ไม่ต้องการความเที่ยงตรงสูงและสลับซับซ้อน ได้แก่
แม่พิมพ์เพื่อการผลิตชิ้นส่วนยานยนต์ ชิ้นส่วนเครื่องใช้ไฟฟ้า และผลิตภัณฑ์ทั่วไป
แต่ในการผลิตแม่พิมพ์เพื่อสนับสนุนอุตสาหกรรมการผลิตที่ต้องการใช้แม่พิมพ์ที่มีความซับซ้อนและความเที่ยงตรงสูง
เช่น การผลิตชิ้นส่วนอิเล็กทรอนิกส์และงานความเที่ยงตรงสูง
ผู้ประกอบการในประเทศยังขาดขีดความสามารถในการผลิตแม่พิมพ์เหล่านี้

ในภาพรวมทางเศรษฐกิจ
โอกาสการขยายตัวทางธุรกิจของอุตสาหกรรมผู้ผลิตชิ้นส่วนพลาสติกยังมีแนวโน้มที่ดีในด้านอุตสาหกรรมผลิตชิ้นส่วนพลาสติกสำหรับอุตสาหกรรมรถยนต์
ดังนั้น ในปี 2551 น่าจะเป็นปีที่ดีสำหรับอุตสาหกรรมรถยนต์และอุตสาหกรรมที่เกี่ยวข้องอย่าง TKT
ที่จะดำเนินธุรกิจในอุตสาหกรรมนี้อย่างมั่นคงต่อไป

ภาวการณ์ลงทุนของสำนักงานคณะกรรมการส่งเสริมการลงทุน (สกท.)

  ตารางการกระจายหุ้นของโครงการที่ได้รับการอนุมัติให้การส่งเสริมในช่วงเดือน
  ม.ค.-ธ.ค.2550

จากตารางดังกล่าวข้างต้นจะเห็นว่าในปี 2550
มีจำนวนโครงการที่ได้รับการอนุมัติการส่งเสริมการลงทุนจาก สกท.แยกตามการกระจายผู้ถือหุ้น
ทั้งสิ้น 1,342 โครงการ มากกว่าปี 2549 ที่มีจำนวน 1,222 โครงการ อยู่จำนวน 120
โครงการคิดเป็นร้อยละ 9.82 และมีเงินลงทุนในปี 2550 จำนวน 744,500 ล้านบาท มากกว่าปี
2549 ที่มีเงินลงทุนจำนวน 373,200 ล้านบาท อยู่จำนวน 371,300 ล้านบาทคิดเป็นร้อยละ
99.49

ประเภทกิจการที่ได้รับการอนุมัติการส่งเสริมการลงทุนมากที่สุดในช่วงเดือน ม.ค.-ธ.ค.2550 คือ
หมวดบริการและสาธารณูปโภค มีจำนวนโครงการ 350 โครงการ มีมูลค่าเงินลงทุนรวม 191,700
ล้านบาท รองลงมาคือหมวดเคมี กระดาษ และพลาสติกมีจำนวนโครงการ 155 โครงการ
มีมูลค่าเงินลงทุนรวม 175,100 ล้านบาท

ทั้งนี้ เมื่อพิจารณาปัจจัยที่ส่งผลกระทบต่อการประกอบการอุตสาหกรรมในเดือนธันวาคม 2550 พบว่า
ปัจจัยที่ส่งผลกระทบทางลบยังคงเป็นปัจจัยที่ต่อเนื่องจากเดือนพฤศจิกายน 2549
แต่มีหลายปัจจัยที่ต้องเฝ้าระวังเป็นพิเศษ ได้แก่ ราคาสาธารณูปโภค อัตราดอกเบี้ยเงินกู้
การเมืองในประเทศ และราคาเชื้อเพลิง ในขณะที่ผลกระทบจาก FTA โดยรวม
ผู้ประกอบการอุตสาหกรรมส่วนใหญ่เห็นว่าไม่ส่งผลกระทบ

       สำหรับแนวโน้มความเชื่อมั่นของผู้ประกอบการต่อปัจจัยที่ส่งผลกระทบดังกล่าว
ผู้ประกอบการ อุตสาหกรรมคงต้องระวังปัจจัยเสี่ยงหลายๆ ปัจจัยที่ยังไม่คลี่คลาด ได้แก่
ความเสี่ยงจากอัตราแลกเปลี่ยน ความเสี่ยงจากราคาเชื้อเพลิง ความเสี่ยงจากราคาสาธารณูปโภค
และความเสี่ยงจากการชะลอตัวของเศรษฐกิจโลกที่ยังมีอยู่

ด้านข้อเสนอแนะของผู้ประกอบการต่อภาครัฐพบว่า ผู้ประกอบการส่วนใหญ่เห็นสอดคล้องกันว่า
ต้องการให้ภาครัฐสร้างความชัดเจนในนโยบายรวมทั้งเรื่องสร้างความเชื่อมั่น
และสร้างเสถียรภาพของค่าเงินบาท พร้อมทั้งให้การสนับสนุนผู้ประกอบการ เอสเอ็มอี
อย่างต่อเนื่อง
รวมทั้งแก้ไขปัญหาสินค้าราคาถูกจากประเทศจีนที่เข้ามาแย่งส่วนแบ่งตลาดของผู้ประกอบการในประเทศ

ในภาพรวมทางเศรษฐกิจแล้ว
โอกาสการขยายตัวทางธุรกิจของอุตสาหกรรมผู้ผลิตชิ้นส่วนพลาสติกยังมีแนวโน้มที่เริ่มลดลงในด้านอุตสาหกรรมผลิตชิ้นส่วนพลาสติกสำหรับอุตสาหกรรมรถยนต์
แต่ภาวะขยายฐานการผลิตมายังประเทศไทยมีแนวโน้มที่ดี ดังนั้น ในปี 2551
น่าจะเป็นปีที่ดีสำหรับอุตสาหกรรมรถยนต์และอุตสาหกรรมที่เกี่ยวข้อง
โดยบริษัทฯจะต้องพยายามรักษาฐานลูกค้าเดิมและเพิ่มการแข่งขันเพื่อได้ส่วนแบ่งของลูกค้าที่เข้ามาขยายฐานในประเทศไทย
และ TKT ก็จะยังคงมุ่งมั่นที่จะดำเนินธุรกิจในอุตสาหกรรมนี้อย่างมั่นคงต่อไป

  ภาวการณ์แข่งขัน

บริษัทฯ ผู้ผลิตชิ้นส่วนพลาสติกในประเทศมีอยู่เป็นจำนวนมากแต่ส่วนใหญ่เป็นผู้ประกอบการขนาดเล็ก
ที่มีความชำนาญเฉพาะด้านในการผลิตแต่ละผลิตภัณฑ์ เช่น ผู้ผลิตชิ้นส่วนพลาสติกสำหรับครัวเรือน
ผู้ผลิตชิ้น ส่วนยานยนต์และเครื่องไฟฟ้า โดยจะแบ่งกลุ่มตามคุณภาพของสินค้าที่ผลิตซึ่งสินค้าที่บริษัทฯ
ผลิตเป็นสินค้าในกลุ่มที่ต้องใช้ความชำนาญในการผลิตและต้องมีการควบคุมคุณภาพที่ดี
รวมทั้งเทคโนโลยีในการผลิตและการจัดส่งสินค้าที่ตรงต่อเวลา ซึ่งผู้ผลิตที่อยู่ในกลุ่มนี้
มีจำนวนประมาณ 20 ราย ซึ่งส่วนมากเป็นบริษัทฯ
ต่างประเทศโดยเฉพาะประเทศญี่ปุ่นและประเทศไต้หวัน
ดังนั้นการแข่งขันในธุรกิจจึงไม่รุนแรงแต่จะมีการแข่งขันในด้านคุณภาพของสินค้าและความน่าเชื่อถือเป็นหลัก
โดยแต่ละบริษัทฯ จะมีฐานของลูกค้าของตัวเอง
ทำให้ยากต่อการเข้ามาประกอบธุรกิจของผู้ประกอบการรายใหม่

สำหรับกลยุทธ์ในปี 2551 ในส่วนของการผลิตชิ้นส่วนยานยนต์ บริษัทฯ
ใช้นโยบายที่จะพยายามพัฒนาการให้บริการ เพื่อรักษาฐานลูกค้าของบริษัทฯ และขยายฐานลูกค้าใหม่
โดยการพัฒนาด้านการออกแบบผลิตภัณฑ์ และใช้กลยุทธ์ One Stop Service
เพื่อสร้างความแตกต่างจากผู้ประกอบการรายอื่นที่รับจ้างฉีดชิ้นส่วนพลาสติกเพียงอย่างเดียว
โดยบริษัทฯ มีทีมออกแบบและผลิตแม่พิมพ์ที่สามารถให้บริการลูกค้าให้ได้รับความคล่องตัว
เพียงลูกค้านำแบบร่างผลิตภัณฑ์ (Drawing) มาให้ บริษัทฯ
สามารถที่จะออกแบบและผลิตแม่พิมพ์เพื่อผลิตชิ้นงานพลาสติกตามความต้องการของลูกค้าได้
ในขณะที่ผู้ผลิตชิ้นส่วนพลาสติกรายอื่นต้องรับแม่พิมพ์จากลูกค้าหรือจ้างบริษัทฯ
ผู้ผลิตแม่พิมพ์อื่นเป็นผู้ผลิต ทั้งนี้ บริษัทฯ เริ่มให้ความสำคัญกับอุตสาหกรรมการผลิตแม่พิมพ์
โดยการร่วมมือกับบริษัทซินเซ พรีซิชั่น เอเชีย จำกัด ในการลงนามความร่วมมือ
ทางเทคโนโลยีการผลิตแม่พิมพ์
อันจะทำให้บริษัทมีความรู้ความสามารถผลิตแม่พิมพ์อยู่ในระดับที่เท่าเทียมกับบริษัทจากต่างชาติ
นอกจากนั้น บริษัทฯ ยังมีบริการที่รวมถึงการนำชิ้นงานมาพ่นสี เคลือบสี พิมพ์ลาย
ตลอดจนถึงกระบวนการประกอบชิ้นงานต่างๆ เข้าด้วยกันตามความต้องการของลูกค้า
ในส่วนการผลิตชิ้นส่วนไฟฟ้า และครัวเรือน บริษัทอาจปรับลดอัตราส่วนการผลิตลงในฐานลูกค้าเดิม
แต่มุ่งเน้นหาลูกค้ารายใหม่และเน้นทางด้านชิ้นส่วนพลาสติกสำหรับอิเลคโทรนิคเพิ่มขึ้นเพราะแนวโน้มความต้องมีมากขึ้นเรื่อยๆ
ซึ่งจะเป็นปีที่ต้องใช้ความพยายามอย่างมากหากภาวการณ์เศรษฐกิจและปัญหาการก่อการร้ายภาคใต้ยังไม่สามารถแก้ไขได้

นอกจากการเน้นความสำคัญของคุณภาพของสินค้าแล้วบริษัทฯ
ยังให้ความสำคัญกับการจัดส่งสินค้าให้ตรงต่อเวลา
และเป็นการลดต้นทุนในการจัดเก็บสินค้าให้แก่ลูกค้าด้วย โดยลูกค้าของบริษัทฯ
จะส่งคำสั่งซื้อสินค้าและตารางการจัดส่งสินค้ามาให้บริษัทฯ ทางบริษัทฯ
จะดำเนินการส่งสินค้าให้ตรงตามเวลากับสายการผลิตของลูกค้าเพื่อลดภาระการจัดเก็บสินค้า
จากความพยายามในการพัฒนาคุณภาพและการบริการ ส่งผลให้บริษัทฯ
สามารถที่จะแข่งขันกับผู้ผลิตจากต่างประเทศได้และปัจจุบันบริษัทฯ
สามารถควบคุมอัตราการสูญเสียจากการผลิตให้ใกล้เคียงกับระดับมาตรฐานของผู้ผลิตชิ้นส่วนพลาสติกชั้นนำ
: (แหล่งที่มา สำนักงานเศรษฐกิจอุตสาหกรรม (สศอ))

3.3 การจัดหาผลิตภัณฑ์หรือบริการ

3.3.1 รายละเอียดของโรงงาน ปัจจุบันบริษัทฯ มีโรงงานที่ใช้ดำเนินการจำนวน 3 แห่ง

ดังรายละเอียดต่อไปนี้

โรงงานที่ 1 : ตั้งอยู่เลขที่ 59, 59/2 หมู่ที่ 6 ถนนกิ่งแก้ว ตำบลราชาเทวะ อำเภอบางพลี
จังหวัดสมุทร ปราการ บนเนื้อที่ 9 ไร่ เป็นอาคารโรงงานพื้นที่ใช้สอย 9,200 ตารางเมตร
ประกอบด้วยแผนกการตลาด แผนกวิศวกรรม แผนกการผลิต โดยมีกำลังการผลิตเต็มที่ 3,600
ตัน/ปี

โรงงานที่ 2 : ตั้งอยู่เลขที่ 517 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี
บนเนื้อที่ 13 ไร่ สำหรับการเพิ่มกำลังการผลิตเพื่อตอบสนองความต้องการของลูกค้า
เริ่มดำเนินงานได้ในเดือนกุมภาพันธ์ 2547 โดยมีกำลังการผลิตเต็มที่ 4,200 ตัน/ปี

โรงงานที่ 3 : ตั้งอยู่เลขที่ 28/4 หมู่ที่ 1 ถนนสุวินทวงศ์ ตำบลคลองอุดมชลจร
อำเภอเมืองจังหวัดฉะเชิงเทรา เป็นโรงงานผลิตแม่พิมพ์
ที่สามารถผลิตแม่พิมพ์ใช้กับเครื่องฉีดตั้งแต่ขนาด 30 - 1,300 ตัน

นโยบายการผลิตที่สำคัญ คือ เน้นการผลิตสินค้าที่มีคุณภาพดี
ตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ทั้งนี้เพื่อให้ลูกค้ามีความเชื่อมั่นและเกิดความพึงพอใจ ในผลิตภัณฑ์ของบริษัทฯ

3.3.2 การจัดหาวัตถุดิบที่ใช้ในการผลิตชิ้นส่วนพลาสติก

-   วัตถุดิบสำหรับการผลิตชิ้นส่วนพลาสติก

  วัตถุดิบหลักสำหรับการผลิตชิ้นส่วนพลาสติกของบริษัทฯ คือ เม็ดพลาสติก
  โดยเป็นการสั่งซื้อจากตัวแทนจำหน่ายในประเทศทั้งหมด
  ซึ่งการสั่งซื้อเม็ดพลาสติกจะแยกตามลักษณะของกลุ่มผลิตภัณฑ์ ดังนี้

-   กลุ่มชิ้นส่วนพลาสติกสำหรับอุตสาหกรรมยานยนต์

  การสั่งซื้อเม็ดพลาสติกเพื่อการผลิตชิ้นส่วนพลาสติกสำหรับอุตสาหกรรมยานยนต์
  เป็นการสั่งซื้อล่วงหน้าจากผู้จำหน่ายในประเทศ โดยร้อยละ 95 ของการสั่งซื้อเม็ดพลาสติก
  ลูกค้าจะเป็นผู้กำหนดชนิดและประเภทของเม็ดพลาสติกรวมทั้งผู้จำหน่ายเม็ดพลาสติก
  ซึ่งเป็นการควบคุมคุณภาพของวัตถุดิบให้ตรงกับความต้องการของลูกค้า โดยฝ่ายจัดซื้อของบริษัทฯ
  จะจัดซื้อเม็ดพลาสติกตามคำสั่งซื้อของลูกค้า

-   กลุ่มชิ้นส่วนพลาสติกสำหรับอุตสาหกรรมเครื่องใช้ไฟฟ้า

การสั่งซื้อเม็ดพลาสติก เพื่อการผลิตชิ้นส่วนพลาสติก สำหรับอุตสาหกรรมเครื่องใช้ไฟฟ้า มี 2
รูปแบบคือ ลูกค้าจัดหาวัตถุดิบเองและบริษัทฯ ซื้อวัตถุดิบเอง โดยในปี 2550
สัดส่วนของการจัดซื้อวัตถุดิบระหว่างการที่ลูกค้าจัดหาวัตถุดิบและบริษัทฯ
เป็นผู้จัดซื้อวัตถุดิบเองคิดต่อยอดขายคิดเป็นร้อยละ 12.62 และร้อยละ 87.38 ตามลำดับ

อย่างไรก็ตามการสั่งซื้อเม็ดพลาสติกของทั้งสองกลุ่มนั้นบริษัทฯ
สามารถที่จะตกลงกับลูกค้าในการจัดซื้อเม็ดพลาสติกได้ หากบริษัทฯ
สามารถจัดหาแหล่งจำหน่ายเม็ดพลาสติกจากผู้จัดจำหน่ายอื่นที่มีคุณภาพเทียบ
เท่ากับความต้องการของลูกค้าและมีราคาถูกกว่า ทำให้บริษัทฯ ไม่มีปัญหาในการจัดหาเม็ดพลาสติก

ประเภทของเม็ดพลาสติกที่ใช้ สามารถจำแนกเป็นประเภทหลักๆ ได้ดังนี้ Polystyrene –PS,

Polypropylene–PP (Engineering Grade), Acrylonitride Butadiene
Styrene–ABS และอื่นๆ (Nylon 6-66-Pc)

  3.3.3. การจัดหาวัตถุดิบที่ใช้ในการผลิตแม่พิมพ์

-   วัตถุดิบสำหรับการผลิตแม่พิมพ์

วัตถุดิบหลัก คือแบบแม่พิมพ์เหล็ก (Mold Base) และเหล็กชิ้นส่วนแม่พิมพ์ ซึ่งบริษัทฯ
สั่งซื้อจากผู้จัดจำหน่ายภายในประเทศหลายราย เป็นคู่ค้ากับบริษัทฯ มานาน
โดยเหล็กที่ใช้จะเป็นเหล็กที่มีคุณภาพตามความต้องการของแม่พิมพ์แต่ละประเภท
ซึ่งจะทำให้ผลงานที่ฉีดจากแม่พิมพ์ของบริษัทฯ มีอัตราการสูญเสียต่ำในการผลิตแม่พิมพ์ แบ่งเป็น 2
แบบ คือ

  1. ผลิตแม่พิมพ์ใหม่ตามคำสั่งซื้อของลูกค้า

การผลิตแม่พิมพ์ประเภทนี้ บริษัทฯ จะทำการผลิตแม่พิมพ์สำหรับ การฉีดพลาสติกตามที่ลูกค้าต้องการ
และผลิตแม่พิมพ์ตามแบบที่ได้ตกลงร่วมกัน

  2. ลูกค้านำแม่พิมพ์มาให้ซ่อมแซมหรือปรับปรุง

ในส่วนนี้ลูกค้าจะนำแม่พิมพ์ของลูกค้ามาให้ซ่อมแซมหรือปรับปรุง ซึ่งบริษัทฯ
จะร่วมกับลูกค้าในการแก้ไขลักษณะผิว โครงสร้างแบบแม่พิมพ์ที่ลูกค้า
เพื่อเป็นการปรับปรุงหรือแก้ไขให้แม่พิมพ์พลาสติกได้การผลิตที่เร็วขึ้น หรือตามลักษณะที่ลูกค้าต้องการ
ซึ่งการให้บริการในส่วนนี้จะเป็นการสร้างความเชื่อมั่นในการบริการของบริษัทฯ กับลูกค้า
ในแม่พิมพ์ที่บริษัทฯ รับจ้างฉีดพลาสติก หากแม่พิมพ์ของลูกค้าเกิดชำรุดเสียหาย

อนึ่งในการผลิตและซ่อมแซมแม่พิมพ์ บริษัทฯ กำหนดราคาค่าบริการจาก ขนาดของแม่พิมพ์
ความยากง่ายในการซ่อมแซม และชั่วโมงการทำงาน โดยบันทึกเป็นรายได้จากการขายและบริการ

3.3.4. กระบวนการผลิตชิ้นส่วนพลาสติก

กระบวนการผลิตชิ้นงานฉีดพลาสติก
จะเริ่มต้นตั้งแต่การหลอมละลายเม็ดพลาสติกจากนั้นก็ทำการอัดฉีดพลาสติกเหลวเข้าสู่แม่พิมพ์
รอให้ชิ้นงานเซ็ทตัวและให้ระบบของเครื่องดันชิ้นงานออกมา
สามารถแบ่งสัดส่วนเวลาที่ใช้ในการฉีดพลาสติกแต่ละขั้นตอนเป็นวงจรการฉีดพลาสติกได้ดังรูปต่อไปนี้

  ----------------------------------------------------------------- -----
  []                                                                

  ----------------------------------------------------------------- -----

และสามารถแสดงลักษณะการทำงานในแต่ละขั้นตอนของกระบวนการผลิตที่สำคัญๆ ได้ดังภาพต่อไปนี้

[][][][]

กระบวนการผลิตชิ้นส่วนพลาสติกของบริษัทฯ
จะเริ่มตั้งแต่ขั้นตอนการรับคำสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
แล้วจึงวางแผนการผลิต จัดทำแม่พิมพ์
นำมาติดตั้งปรับแต่งแล้วจึงฉีดพลาสติกออกมาเป็นชิ้นงานตามที่ลูกค้าต้องการ
โดยสามารถแสดงเป็นแผนภูมิได้ดังต่อไปนี้

[]

ผลผลิตที่เกิดจากกระบวนการผลิตชิ้นส่วนพลาสติกของ บริษัทฯ สามารถแบ่งเป็นกลุ่มใหญ่ๆ
ได้ดังต่อไปนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร ฝาครอบล้อ ยางกันโคลน
ฝาครอบ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

ผลิตภัณฑ์ของบริษัทฯ ในกลุ่มนี้ เช่น ชิ้นส่วนภายนอกและภายในของ ตู้เย็น เครื่องปรับอากาศ
เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

ผลิตภัณฑ์ของบริษัทฯ
ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์สำหรับสินค้าอุปโภคบริโภค เช่น
ฝาครอบกระป๋องสี กระปุกสำลี เป็นต้น

  3.3.5 กระบวนการออกแบบและผลิตแม่พิมพ์

[]กระบวนการออกแบบและผลิตแม่พิมพ์หลัก ๆ ประกอบด้วยขั้นตอนต่อไปนี้

1)  ออกแบบผลิตภัณฑ์ (Product Design)

2)  ออกแบบแม่พิมพ์ (Mold Design)

3)  [][]ทำการผลิตแต่ละชิ้นส่วนประกอบ( Machining )

4)  ทำขัดแต่งและการประกอบแม่พิมพ์ (Fitting & Assembly)

5)  การตรวจสอบคุณภาพ

6)  ทำการทดสอบการฉีดชิ้นงาน ( Try-Out )

  กระบวนการผลิตแม่พิมพ์ของบริษัท ที.กรุงไทยอุตสาหกรรม จำกัด (มหาชน)
  จะเริ่มตั้งแต่ขั้นตอนการรับสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
  แล้วจึงวางแผนการผลิตแม่พิมพ์
  ควบคุมตรวจสอบคุณภาพและนำทดลองฉีดพลาสติกออกมาเป็นชิ้นงาน ตรวจสอบรับรองการผลิต
  ก่อนส่งมอบให้กับลูกค้า โดยสามารถแสดงเป็นแผนภูมิได้ดังต่อไปนี้

[]

  3.3.6 การวิจัยและพัฒนาการผลิตแม่พิมพ์

บริษัทฯ ได้จัดสรรงบประมาณลงทุน สำหรับซื้อโปรแกรม SOFTWARE CATIA Version 5.0 ในปี
2548
เพื่อช่วยในการวิเคราะห์ปัญหาการไหลของพลาสติกฉีดในแม่พิมพ์ฉีดพลาสติกที่ใช้ในการผลิตแม่พิมพ์
ซึ่งโปรแกรมคอมพิวเตอร์นี้สามารถออกแบบ (CAD) และแปลงข้อมูลเข้าสู่ระบบการผลิต (CAM)
และวิเคราะห์ข้อมูลทางวิศวกรรม (CAE) อื่นๆ

3.3.7 การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทฯ ยังให้บริการซ่อมแซมแม่พิมพ์ที่ชำรุดที่เกิดจาก
การใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซม ได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

3.3.8 สิ่งแวดล้อม

ทางบริษัทฯ ได้ตระหนักถึงผลกระทบกับสิ่งแวดล้อม ที่อาจมีผลกระทบต่อ พนักงาน การผลิต
และคุณภาพของผลิตภัณฑ์ จึงได้ทำการร้องขอให้ศูนย์ความปลอดภัยการทำงานพื้นที่ 6 ตำบลเทพารักษ์
จังหวัดสมุทรปราการ และทางศูนย์ความปลอดภัยการทำงานพื้นที่ 6
ได้แจ้งการตรวจประเมินสภาพแวดล้อมการทำงาน ลงวันที่ 24 กุมภาพันธ์ 2547
ได้ผลการตรวจประเมินสภาพแวดล้อมเกี่ยวกับการวัดระดับเสียง, ระดับแสง,จำนวนฝุ่นในอากาศ,
สารโทลูอีน และสารเอ็น-เฮกเซน ปรากฏค่าที่วัดได้อยู่ใกล้เคียงกับมาตรฐานที่กำหนดไว้

ในปี 2549 บริษัทฯ ได้ทำการปรับปรุงมาตรฐานสิ่งแวดล้อมต่างๆ จนสามารถได้รับประกาศนียบัตร
ระบบมาตรฐานการจัดการสิ่งแวดล้อม หรื อ ISO 14001/2004 NO: TH 21040601E/
21.04.2006 เมื่อวันที่ 21 เมษายน 2549